Hy het in ’n mediaverklaring op die volgende aangedring: “Die Boland het nie ’n adjunk- president nie, maar wel ’n vise- president.”
Volgens Pekeur is die twee bestuurslede tydelik geskors hangende ’n ondersoek nadat hulle na bewering vertroulike inligting aan lede van die media gegee het.
Luidens die mediaverklaring gaan die unie nou nie verder oor die aangeleentheid kommentaar lewer nie.
Volgens Heymans het die Kommissie vir Versoening, Bemiddeling en Arbitrasie (CCMA) met sy hulp ’n skikking bereik tussen voormalige werkers en die unie. Die ongelukkige voormalige werkers het hulle tot die CCMA gewend en ’n saak van konstruktiewe ontslag aanhangig gemaak.
“Die feit van die saak is – Heymans moet eerlik wees. Hy wil nie erken hy het die saak verloor nie. Dit is die feite,” benadruk Pekeur.